**ŠIAURĖS VAKARŲ LIETUVOS VIETOS VEIKLOS GRUPĖS**

**VISUOTINIO RINKIMINIO** **NARIŲ SUSIRINKIMO PROTOKOLAS**

2019-05-22 Nr. 2

Mažeikiai

Susirinkimas įvyko 2019 m. gegužės 22 d**.** 17 val.

Susirinkimo vieta – Stoties g. 18, Mažeikiai.

Susirinkimo pirmininkė – Albina Kiudulienė.

Susirinkimo sekretorė – Dangira Undžienė.

Šiaurės vakarų Lietuvos vietos veiklos grupė turi 22 narius. Susirinkime dalyvauja 17 deleguotų atstovų, iš kurių 14 turi balsavimo teisę. Dalyvių sąrašas pridedamas.

DARBOTVARKĖ:

1. Dėl Šiaurės vakarų Lietuvos vietos veiklos grupės narių registracijos.

Pranešėja L. Rubežienė.

1. Dėl visuotinio rinkiminio narių susirinkimo darbotvarkės pristatymo ir tvirtinimo.

Pranešėja L. Rubežienė.

1. Dėl vietos valdžios atstovų delegavimo į Šiaurės vakarų Lietuvos vietos veiklos grupės valdybą.

Pranešėjos A. Kiudulienė ir L.Rubežienė.

1. Kiti klausimai:

4.1. Dėl vietos projektų finansavimo sąlygų aprašo tvirtinimo pagal VPS prioriteto Nr. 1 „Verslo ir verslo aplinkos plėtra“ priemonę „NVO socialinio verslo kūrimas ir plėtra“, (LEADER-19.2-SAVA-1).

Pranešėja L. Rubežienė.

4.2. Dėl paprasto kvietimo teikti vietos projektus Nr. 16 paskelbimo.

Pranešėja L. Rubežienė.

4.3. 2015–2023 m. Vietos plėtros strategijos įgyvendinimo eigos pristatymas.

Pranešėja A. Žymantė.

4.4. Tarptautinio projekto „Turizmo vystymas. Nuo tradicijų prie modernaus verslo“ įgyvendinimo eigos pristatymas.

Pranešėja L. Rubežienė.

1. SVARSTYTA . Šiaurės vakarų Lietuvos vietos veiklos grupės narių registracija.

Pranešėja Loreta Rubežienė informavo, kad visuotiniame narių susirinkime iš 22 narių dalyvauja 14 VVG narių, turinčių balsavimo teisę. Kvorumas yra, todėl susirinkimą galima pradėti.

Balsuota: už – 14 (vienbalsiai).

NUTARTA. Esant kvorumui, susirinkimą pradėti.

2. SVARSTYTA. Visuotinio narių susirinkimo darbotvarkės pristatymas ir tvirtinimas.

Pranešėja L. Rubežienė pristatė susirinkimo darbotvarkę, pasiūlydama papildyti ją šiais klausimais, kurių anksčiau paskelbtoje darbotvarkėje nebuvo įrašyta:

4.1. Dėl vietos projektų finansavimo sąlygų aprašo tvirtinimo pagal VPS prioriteto Nr. 1 „Verslo ir verslo aplinkos plėtra“ priemonę „NVO socialinio verslo kūrimas ir plėtra“, (LEADER-19.2-SAVA-1).

4.2. Dėl paprasto kvietimo teikti vietos projektus Nr. 16 paskelbimo.

Pranešėja akcentavo, kad šiuo klausimus paprastai tvirtina valdyba, tačiau taisyklės leidžia FSA tvirtinti ir visuotiniame narių susirinkime, be to ir kitiems VVG nariams būtų naudinga (informacijos sklaidai) susipažinti su socialiniam verslui teikiama parama. Pranešėja informavo, kad kvietimo dokumentai buvo išsiųsti el. paštu visiems VVG nariams. Pasiūlyta papildytai darbotvarkei pritarti.

Balsuota: už – 14 (vienbalsiai).

NUTARTA. Darbotvarkę patvirtinti.

3. SVARSTYTA. Vietos valdžios atstovų delegavimas į Šiaurės vakarų Lietuvos vietos veiklos grupės valdybą.

Pranešėja Albina Kiudulienė supažindino susirinkimo dalyvius su 2019-05-13 Mažeikių rajono savivaldybės mero potvarkiu Nr. M1-22, kuriame nurodyta, kad savivaldybė deleguoja į ŠVLVVG atstovauti vietos valdžios interesams šiuos asmenis: Paulių Aurylą, Sigutę Bernotienę, Mantą Badaukį, Justiną Ungeitę, Loretą Rubežienę. Kadangi J. Ungeitė greitu laiku išeina ilgalaikių atostogų, pasiūlyta į valdybą vietoj jos išrinkti Mantą Badaukį, o vietoje anksčiau valdyboje buvusio Algimanto Čepio – Sigutę Bernotienę.

Pranešėja L. Rubežienė naujiesiems nariams pristatė ŠVLVVG asociaciją, reikalavimus valdybos sudėčiai, jų įsipareigojimus. Už pasiūlytus naujus valdybos narius balsuota:

už Mantą Badaukį:

balsavo: už – 14, prieš – 0 (M. Badaukis susirinkime nedalyvavo, bet jo sutikimas buvo gautas).

NUTARTA. Patvirtinti ŠVLVVG valdybos nariu Mantą Badaukį.

Už Sigutę Bernotienę:

balsavo: už – 14, prieš – 0. (S. Bernotienė balsavimo metu išėjo iš salės).

NUTARTA. Patvirtinti ŠVLVVG valdybos nare Sigutę Bernotienę.

4. SVARSTYTA. Kiti klausimai:

4.1. Vietos projektų finansavimo sąlygų aprašo tvirtinimas pagal VPS prioriteto Nr. 1 „Verslo ir verslo aplinkos plėtra“ priemonę „NVO socialinio verslo kūrimas ir plėtra“, (LEADER-19.2-SAVA-1).

4.2. Paprasto kvietimo teikti vietos projektus Nr. 16 paskelbimas.

Pranešėja L. Rubežienė informavo, kad nuo birželio 3 d. bus skelbiamas kvietimas teikti socialinio verslo projektus. Ji supažindino VVG narius su paramos teikimo sąlygomis, pristatė atrankos kriterijus, paaiškino, kas gali teikti paraiškas. Pasiūlyta patvirtinti Vietos projektų finansavimo sąlygų aprašą ir pritarti kvietimo skelbimui nuo birželio 3 d.

NUTARTA:

1. Patvirtinti Vietos projektų finansavimo sąlygų aprašą pagal VPS prioriteto Nr. 1 „Verslo ir verslo aplinkos plėtra“ priemonę „NVO socialinio verslo kūrimas ir plėtra“, (LEADER-19.2-SAVA-1).

2. Pritarti Kvietimo Nr. 16 skelbimui nuo 2019 m. birželio 3 d. iki rugpjūčio 2 d.

3. Informaciją apie kvietimą paskelbti spaudoje ir VVG tinklapyje.

4.3. 2015–2023 m. Vietos plėtros strategijos įgyvendinimo eigos pristatymas.

Pranešėja A. Žymantė pristatė susirinkimo dalyviams Vietos plėtros strategijos įgyvendinimo eigą. Ji kalbėjo apie gautas paraiškas, priemones, kvietimus, lėšų likučius.

4.4. Tarptautinio projekto „Turizmo vystymas. Nuo tradicijų prie modernaus verslo“ įgyvendinimo eigos pristatymas.

Pranešėja L. Rubežienė pristatė tarptautinio projekto „Turizmo vystymas. Nuo tradicijų prie modernaus verslo“ eigą, kvietė paraginti registruotis verslo, bendruomeninių organizacijų atstovus dalyvauti seminaruose Latvijoje (birželio 19–20 d) ir Lietuvoje (liepos 9–10 d.).

Susirinkimo pirmininkė Albina Kiudulienė

Susirinkimo sekretorė Dangira Undžienė